CELEX: 32007R1417
Language: el
Date: 2007-11-28 00:00:00
Title: Κανονισμός (ΕΚ) αριθ. 1417/2007 της Επιτροπής, της 28ης Νοεμβρίου 2007 , για την κατάταξη εμπορευμάτων στη συνδυασμένη ονοματολογία

4.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 316/4
            
         
      ΚΑΝΟΝΙΣΜΌΣ (ΕΚ) αριθ. 1417/2007 ΤΗΣ ΕΠΙΤΡΟΠΉΣ
   
   της 28ης Νοεμβρίου 2007
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στην συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 28 Νοεμβρίου 2007.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1352/2007 της Επιτροπής (EE L 303 της 21.11.2007, σ. 3).
   
      (2)  EE L 302 της 19.10.1992, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 του Συμβουλίου (EE L 363 της 20.12.2006, σ. 1).
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Σύνολο για τον καλλωπισμό των νυχιών αποτελούμενο από:
                              
                                           
                                       
                                       
                                          48 ψεύτικα νύχια
                                       
                                    
                                           
                                       
                                       
                                          ένα σωληνάριο με κόλα
                                       
                                    
                                           
                                       
                                       
                                          μία λίμα για τα νύχια
                                       
                                    
                                           
                                       
                                       
                                          μικρή ράβδο (στικ) για την περιποίηση των νυχιών των χεριών και
                                       
                                    
                                           
                                       
                                       
                                          διακοσμητικά αυτοκόλλητα για τα νύχια.
                                       
                                    Τα ψεύτικα νύχια είναι μορφοποιημένη πλαστική ύλη και παρουσιάζονται σε ποικιλία μεγεθών.
                              Το σύνολο είναι συσκευασμένο για τη λιανική πώληση.
                           
                        
               
                  3926 90 97
               
               
                  Η κατάταξη καθορίζεται από τους γενικούς κανόνες 1, 3 στοιχείο β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 3926, 3926 90 και 3926 90 97.
                  Τα είδη, όπως παρουσιάζονται, αποτελούν σύνολο κατά την έννοια του γενικού ερμηνευτικού κανόνα 3 στοιχείο β).
                  Το σύνολο δεν αποτελείται από προϊόντα για την περιποίηση των νυχιών των χεριών της διάκρισης 3304 30 00, καθώς περιλαμβάνει ψεύτικα νύχια που επικολλώνται στο άκρο των νυχιών, και όχι παρασκευάσματα για την περιποίηση των νυχιών των χεριών τα οποία απλώς παρέχουν περιποίηση και καλλωπίζουν το χέρι και τα φυσικά νύχια [βλ. επεξηγηματικές σημειώσεις του εναρμονισμένου συστήματος για την κλάση 3304, (Β)].
                  Το σύνολο αποτελείται από διάφορα είδη και πρέπει να καταταγεί στη διάκριση 3926 90 97 με βάση τα ψεύτικα πλαστικά νύχια, τα οποία προσδίδουν στο σύνολο τον ουσιώδη του χαρακτήρα.
               
            
                  
                              2.
                           
                           
                              Μορφοποιημένα ψεύτικα πλαστικά νύχια.
                              Τα νύχια αυτά έχουν σχεδιαστεί έτσι ώστε να στερεώνονται στο φυσικό νύχι με τη χρήση ακρυλικού συγκολλητικού διαλύματος.
                              Συσκευάζονται σε ποσότητες των 50 νυχιών, ιδίου μεγέθους.
                           
                        
               
                  3926 90 97
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 3926, 3926 90 και 3926 90 97.
                  Τα προϊόντα δεν θεωρείται ότι αποτελούν προϊόντα περιποίησης των νυχιών των χεριών της διάκρισης 3304 30 00, καθώς αποσκοπούν στην προσθήκη ψεύτικων νυχιών που επικολλώνται στο άκρο των νυχιών και δεν αποτελούν παρασκευάσματα για την περιποίηση των νυχιών των χεριών τα οποία απλώς παρέχουν φροντίδα και καλλωπίζουν το χέρι και τα φυσικά νύχια [βλ. επεξηγηματικές σημειώσεις του εναρμονισμένου συστήματος για την κλάση 3304, (Β)].
                  Συνεπώς πρέπει να καταταγούν ως άλλα τεχνουργήματα από πλαστική ύλη της διάκρισης 3926 90 97, με βάση τη συστατική τους ύλη.
               
            
                  
                              3.
                           
                           
                              Συγκολλητικό διάλυμα αποτελούμενο από:
                              
                                           
                                       
                                       
                                          Κυανοακρυλικό αιθύλιο
                                       
                                    
                                           
                                       
                                       
                                          Διοξείδιο του πυριτίου
                                       
                                    
                                           
                                       
                                       
                                          Πολυ(μεθακρυλικός μεθυλεστέρας)
                                       
                                    
                                           
                                       
                                       
                                          Καλιξαρένη
                                       
                                    
                                           
                                       
                                       
                                          Υδροκινόνη
                                       
                                    
                                           
                                       
                                       
                                          Τριγλυκερίδια.
                                       
                                    Το διάλυμα προορίζεται να χρησιμοποιηθεί για την επικόλληση των μορφοποιημένων ψεύτικων πλαστικών νυχιών στο φυσικό νύχι. Σκληραίνει με αργό ρυθμό έτσι ώστε να επιτρέψει τη μορφοποίηση των ψεύτικων νυχιών.
                              Το διάλυμα συσκευάζεται σε σωληνάρια ώστε η επάλειψη να πραγματοποιείται με ευκολία και ακρίβεια. Το καθαρό βάρος δεν υπερβαίνει το 1 κιλό.
                           
                        
               
                  3506 10 00
               
               
                  Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 3506 και 3506 10 00.
                  Το προϊόν δεν θεωρείται ότι αποτελεί προϊόν για την περιποίηση των νυχιών των χεριών ή των ποδιών, της κλάσης 3304.
                  Το προϊόν είναι κόλλα ή συγκολλητική ύλη σύμφωνα με τους όρους της κλάσης 3506.